

ที่ มท ๐๘๑๘.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 พฤศจิกายน ๒๕๖3

เรื่อง การสำรวจข้อมูลงบประมาณค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่น ภายใต้

สถานการณ์การแพร่ระบาดของโรคติดเชื้อไวรัสโคโรนา 2019

เรียน ผู้ว่าราชการจังหวัด (ตามบัญชีแนบท้ายรายชื่อ 71 จังหวัด)

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0818.2/ว 2873 ลงวันที่ 18 กันยายน 2563

อ้างถึง 2. หนังสือกระทรวงมหาดไทย ด่วนที่สุด ที่ มท 0808.2/ว 5013 ลงวันที่ 26 สิงหาคม 2563

สิ่งที่ส่งมาด้วย 1. รายชื่อองค์กรปกครองส่วนท้องถิ่นที่บันทึกงบประมาณไม่เพียงพอสำหรับเป็นค่าใช้จ่าย

 ในการเลือกตั้งสมาชิกสภาท้องถิ่นหรือผู้บริหารท้องถิ่น จำนวน 1 ชุด

สิ่งที่ส่งมาด้วย 2. แบบรายงานค่าใช้จ่ายในการจัดการเลือกตั้งสมาชิกสภาท้องถิ่นหรือผู้บริหารท้องถิ่นของ

 องค์กรปกครองส่วนท้องถิ่น จำนวน 1 ชุด

สิ่งที่ส่งมาด้วย 3. แบบรายงานเงินสะสมและเงินทุนสำรองเงินสะสมกรณีมีรายได้คงเหลือหลังหลักค่าใช้จ่ายแล้ว

 มีไม่เพียงพอสำหรับเป็นค่าใช้จ่ายเลือกตั้งท้องถิ่น **แบบ 1** (สำหรับองค์กรปกครองส่วนท้องถิ่น

 ที่ปิดบัญชีปี 2563 แล้ว) และ **แบบ 2** (สำหรับองค์กรปกครองส่วนท้องถิ่นที่ยังไม่ปิดบัญชี 2563)

 จำนวน 1 ชุด

สิ่งที่ส่งมาด้วย 4. แบบรายงานกรณีองค์กรปกครองส่วนท้องถิ่นที่มีงบประมาณไม่เพียงพอสำหรับเป็นค่าใช้จ่าย

 ในการเลือกตั้งสมาชิกสภาท้องถิ่นหรือผู้บริหารท้องถิ่น จำนวน 1 ชุด

 5. แบบรายงานภาพรวมกรณีองค์กรปกครองส่วนท้องถิ่นที่มีงบประมาณไม่เพียงพอสำหรับ

 เป็นค่าใช้จ่าย ในการเลือกตั้งสมาชิกสภาท้องถิ่นหรือผู้บริหารท้องถิ่น จำนวน 1 ชุด

 6. เอกสารสแกน QR Code ข้อมูลและแบบรายงาน จำนวน 1 ชุด

 ตามที่กรมส่งเสริมการปกครองท้องถิ่นมีหนังสือขอให้จังหวัดแจ้งองค์กรปกครองส่วนท้องถิ่นตอบแบบสำรวจข้อมูลงบประมาณค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่น ภายใต้สถานการณ์การแพร่ระบาดของโรคติดเชื้อไวรัสโคโรนา 2019 โดยสแกน QR Code รายละเอียดปรากฏตามหนังสือที่อ้างถึง นั้น

กรมส่งเสริมการปกครองท้องถิ่นขอเรียนว่า ได้ตรวจข้อมูลขององค์กรปกครองส่วนท้องถิ่น ที่ได้ตอบแบบสำรวจข้อมูลงบประมาณดังกล่าวข้างต้นแล้ว ปรากฏว่ามีองค์กรปกครองส่วนท้องถิ่นบันทึกงบประมาณไม่เพียงพอและระบุวงเงิน หรือบันทึกงบประมาณไม่เพียงพอและไม่ระบุวงเงิน หรือไม่บันทึกยืนยันข้อมูล จึงขอให้จังหวัดดำเนินการ ดังนี้

1. แจ้งเทศบาลและองค์การบริหารส่วนตำบลที่ตอบแบบสำรวจข้อมูลงบประมาณค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่นในระบบ Google Form รายละเอียดปรากฏตาม สิ่งที่ส่งมาด้วย 1 ดำเนินการ ดังนี้

/1.1 ตรวจสอบ ...

-2-

1.1 ตรวจสอบและรายงานการตั้งงบประมาณค่าใช้จ่ายสำหรับการเลือกตั้งสมาชิก สภาท้องถิ่นหรือผู้บริหารท้องถิ่นขององค์กรปกครองส่วนท้องถิ่นตามข้อบัญญัติหรือเทศบัญญัติงบประมาณ รายจ่ายประจำปีงบประมาณ พ.ศ. 2564 ให้ถูกต้องตามกฎหมายและระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 โดยบันทึกรายละเอียดงบประมาณตามแบบรายงานค่าใช้จ่ายในการจัดการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น รายละเอียดปรากฏตามสิ่งที่ส่งมาด้วย 2

1.2 รายงานเงินสะสมและเงินทุนสำรองเงินสะสม กรณีมีรายได้คงเหลือหลังหลักค่าใช้จ่าย ไม่เพียงพอสำหรับเป็นค่าใช้จ่ายในการเลือกตั้งท้องถิ่น ตามแบบที่กำหนด ประกอบด้วย **แบบ 1** (สำหรับองค์กรปกครองส่วนท้องถิ่นที่ปิดบัญชีปี 2563 แล้ว) และ **แบบ 2** (สำหรับองค์กรปกครองส่วนท้องถิ่นที่ยัง ไม่ปิดบัญชี 2563) รายละเอียดปรากฏตามสิ่งที่ส่งมาด้วย 3

1.3 กรณีเทศบาลและองค์การบริหารส่วนตำบลได้พิจารณางบประมาณค่าใช้จ่ายสำหรับ การเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่นตามข้อบัญญัติหรือเทศบัญญัติ งบประมาณรายจ่ายประจำปีงบประมาณ พ.ศ. 2564 แล้ว พบว่ามีงบประมาณไม่เพียงพอที่จะดำเนินการจัดการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น ขอให้เทศบาลและองค์การบริหารส่วนตำบลพิจารณาโอนงบประมาณเหลือจ่ายหรือรายการที่ยังไม่มีความจำเป็นต้องใช้จ่ายไปเพิ่มในค่าใช้จ่ายในการจัดการเลือกตั้งท้องถิ่น รวมทั้งพิจารณาใช้เงินสะสมหรือเงินทุนสำรองเงินสะสม โดยถือปฏิบัติตามหนังสือซักซ้อมแนวทางการตั้งงบประมาณ เพื่อเป็นค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่น รายละเอียดปรากฏตามหนังสือที่อ้างถึง 2

1.4 กรณีเทศบาลและองค์การบริหารส่วนตำบลได้พิจารณา ตามข้อ 1.3 แล้ว พบว่ามีงบประมาณไม่เพียงพอและขอรับเงินอุดหนุนสำหรับเป็นค่าใช้จ่ายการจัดการเลือกตั้งสมาชิกสภาท้องถิ่นหรือผู้บริหารท้องถิ่น ให้รายงานจังหวัดทราบตามแบบรายงานที่กำหนด รายละเอียดปรากฏตามสิ่งที่ส่งมาด้วย 4

2. ให้จังหวัดลงนามตรวจสอบและรับรองความถูกต้องของข้อมูลภาพรวม ตามแบบรายงาน ที่กำหนด รายละเอียดปรากฏตามสิ่งที่ส่งมาด้วย 5 และจัดส่งแบบรายงาน ตามที่สิ่งที่ส่งมาด้วย 2-5 ให้กรมส่งเสริมการปกครองท้องถิ่น ภายในวันที่ 30 พฤศจิกายน 2563 เพื่อรายงานกระทรวงมหาดไทยทราบต่อไป

ทั้งนี้ จังหวัดและองค์กรปกครองส่วนท้องถิ่นสามารถสแกน QR Code เพื่อ Download ข้อมูลและแบบรายงานข้างต้น รายละเอียดปรากฏตามสิ่งที่ส่ง มาด้วย 6

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองการเลือกตั้งท้องถิ่น

โทร ๐-๒๒๔๑-๙๐๐๐ ต่อ ๒๓๗2-๓

ร.อสถ. ...................................

ผอ.กต. ...................................

จนท. ......................................

โทรสาร 0-2241-7223

ผู้ประสานงาน นายสุรัตน์ นุชอุทัย โทร ๐9-4864-3113

**สิ่งที่ส่งมาด้วย ๖**
๖

**เอกสารสแกน QR Code ข้อมูลและแบบรายงาน จำนวน 1 ชุด ประกอบด้วย**

**สิ่งที่ส่งมาด้วย 1.** รายชื่อองค์กรปกครองส่วนท้องถิ่นที่บันทึกงบประมาณไม่เพียงพอสำหรับเป็นค่าใช้จ่าย

 ในการเลือกตั้งสมาชิกสภาท้องถิ่นหรือผู้บริหารท้องถิ่น จำนวน 1 ชุด



ด้วย **สิ่งที่ส่งมาด้วย 2**. แบบรายงานค่าใช้จ่ายในการจัดการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น จำนวน 1 ชุด



**สิ่งที่ส่งมาด้วย 3.** แบบรายงานเงินสะสมและเงินทุนสำรองเงินสะสมกรณีมีรายได้คงเหลือหลังหลักค่าใช้จ่ายแล้วมีไม่เพียงพอสำหรับเป็นค่าใช้จ่ายเลือกตั้งท้องถิ่น **แบบ 1** (สำหรับองค์กรปกครองส่วนท้องถิ่นที่ปิดบัญชีปี 2563 แล้ว) และ **แบบ 2** (สำหรับองค์กรปกครองส่วนท้องถิ่นที่ยังไม่ปิดบัญชี 2563) จำนวน 1 ชุด



**สิ่งงที่ส่งมาด้วย 4.** แบบรายงานกรณีองค์กรปกครองส่วนท้องถิ่นมีงบประมาณไม่เพียงพอสำหรับ

เป็นค่าใช้จ่าย ในการเลือกตั้งสมาชิกสภาท้องถิ่นหรือผู้บริหารท้องถิ่น จำนวน 1 ชุด



**สิ่งที่ส่งมาด้วย 5.** แบบรายงานภาพรวมกรณีองค์กรปกครองส่วนท้องถิ่นที่มีงบประมาณไม่เพียงพอสำหรับ

เป็นค่าใช้จ่าย ในการเลือกตั้งสมาชิกสภาท้องถิ่นหรือผู้บริหารท้องถิ่น จำนวน 1 ชุด

